એક દિવસ શબાનાની આંખો સામે તેના પ્રેમી જયની હત્યા કરવામાં આવે છે, પણ મજબૂત પુરાવા ન હોવાને કારણે પોલીસ કંઈ કરી નથી શકતી. તે સ્થિતીમાં ટાસ્ક ફોર્સ ચીફ રણબીર શબાનાની મદદ કરે છે. રણબીરની મદદથી શબાના જયના હત્યારાને સજા અપાવે છે. હવે શબાના ટાસ્ક ફોર્સનો ભાગ બની ગઈ છે. શબાનાને એક ખાસ મિશન માટે મલેશિયા મોકલવામાં આવે છે, જ્યાં તેનો સામનો વિશ્વના અનેક આતંકી સંગઠનોને ખતરનાક હથિયાર સપ્લાય કરનારા ટોની(પૃથ્વીરાજ સુકુમારન) સાથે થાય છે. અહીં શબાનાની મદદ માટે ટાસ્ક ફોર્સના ઓફિસર અજય(અક્ષય કુમાર) અને શુક્લા જી(અનુપમ ખેર) પણ છે.